

Balatonalmádi Rendőrkapitányság felhívása

**a helyi lakossághoz**

A **besurranások** megelőzése érdekében:

* zárják kulcsra a nyaralóingatlanok utcai és bejárati ajtóit, akkor is, ha otthon vagy a kertben tartózkodnak
* amennyiben riasztóberendezéssel ellátott a nyaraló, azt éjszakára és távollétükre minden esetben aktiválják
* a nyaralóba megérkezve a személyes okmányaikat és pénztárcájukat tartalmazó táskákat ne tartsák jól látható és elérhető helyen

A **gépjármű lopások** elkerülése érdekében:

* gépkocsik kulcsait ne hagyják a járműben és látható helyen a nyaralóban, az épületben
* a gépkocsik összes biztonsági berendezését aktiválják parkolás után
* lehetőség szerint az ingatlanokon belül parkoljanak úgy, hogy több kormányozási manőverrel lehessen az ingatlant a gépjárművel elhagyni
* közterületen történő parkolás esetén igyekezzenek forgalmas, jól látható helyen megállni, soha ne hagyjanak értéket, műszaki cikket látható helyen a gépkocsiban

***az ülés alá helyezett táska az elkövetőknek látható helyen van!***



**Strandolás** idejére csak a szükséges értékeket vigyék magukkal, vegyék igénybe a strandok értékmegőrző szolgáltatásait, a vízben tartózkodás idejére se hagyják értékeiket őrizetlenül, kérjék meg környezetükben tartózkodókat, hogy figyeljenek oda.

****

**IDŐSVÉDELMI**

**7 PARANCSOLAT**

1. Gázszolgáltató, vízszolgáltató, EON (áramszolgáltató) szakembere túlfizetés esetén **nem visz készpénzt**, mérőállás leolvasáskor **nem kér készpénzt.** Elszámolás mindig postán keresztül történik. **CSAK A POSTÁS VISZ PÉNZT A HÁZHOZ!**
2. **Idegent soha NE ENGEDJEN BE a házába, lakásába**! Csukott ajtón, kapun keresztül beszéljen vele! Ha előre bejelentkezik, kérjen meg valakit, legyen ott Önnel, amikor megjön.
3. Házalótól, kereskedőnek látszó **idegentől NE VÁSÁROLJON**, mert értéktelen holmit ad olcsónak tűnő áron.
4. **NE VEGYEN ELŐ PÉNZT IDEGENEK ELŐTT! NEM LÉTEZIK** olyan szerencsejáték, amelyben **mobiltelefon** feltöltő kártya adatainak bemondása után nagy összegű pénzt, üdülést, házat, lakást, gépkocsit lehet nyerni.
5. Soha **ne árulja el** idegenek, hogy egyedül él, mert kiszolgáltatottá válik, visszaélhetnek a bizalmával.
6. Semmilyen, Ön által nem ismert, el nem olvasott, meg nem értett **szerződést, papírt NE ÍRJON ALÁ!** Előtte mindig kérjen segítséget rokonától, a családsegítőtől, az önkormányzattól, a helyi körzeti megbízottól, hogy ne veszítse el a házát, lakását, vagyonát.
7. Ha ellopták a pénzét, értéktárgyait, **azonnal kérjen segítséget a rendőrségtől.** Ne várjon másnapig, ne titkolja és szégyellje, hogy bűncselekmény áldozata lett.

**Amennyiben bűncselekmény történt, különösen tetten érés esetén, azonnal kérjenek rendőri segítséget az ingyenesen hívható 107-es vagy a 112-es segélyhívón,vagy a 06 88/438-711 telefonszámon.**

**Bejelentéseit, észrevételeit megteheti a következő e-mail címen: ugyeletbalatonalmadirk@veszprem.police.hu**